# **Glovo обяви няколко придобивания на Delivery Hero в Централна и Източна Европа**

* Испанската платформа за доставка на разнообразни стоки ще придобие няколко компании от групата на Delivery Hero в серия от сделки
* *Glovo засилва присъствието си в Централна и Източна Европа, като допълнително разширява бизнеса си в Босна и Херцеговина, България, Хърватия, Черна гора, Румъния и Сърбия*

**ЛОНДОН, 26 МАЙ, 2021 г.** — [Glovo](https://glovoapp.com/en/), една от водещите световни компании за доставка на стоки от различни категории, обяви днес серия от отделни сделки за придобиване на някои от компаниите в групата на [Delivery Hero](https://www.deliveryhero.com/), друга от водещите в света локални платформи за доставка, в Централна и Източна Европа (ЦИЕ).

Glovo ще придобие компанията [foodpanda](https://www.foodpanda.com/) в Румъния и България, компанията [Donesi](https://www.donesi.com/) в Сърбия и Черна гора, Босна и Херцеговина, и компанията [Pauza](https://www.pauza.hr/) в Хърватия, в сделка на обща стойност 170 милиона евро.

Процесът на придобиване в Босна и Херцеговина, България, Хърватия, Черна гора и Сърбия се очаква да приключи в следващите няколко седмици, тъй като подлежи на изпълнение на предхождащите я условия и одобрения от съответните регулаторни органи. Сделката в Румъния ще бъде завършена след одобренията от страна на регулаторния орган за конкуренцията.

В отделна сделка, Glovo обяви наскоро, че също е постигнала съгласие за придобиването на [Ehrana](https://www.ehrana.si/), местна компания за доставки в Словения, за необявена сума. Процесът се очаква да приключи през следващите няколко месеца. Сега компанията работи в тясно сътрудничество с Ehrana, за да определи стратегията на прехвърляне на потребители, партньори и куриери.

**Оскар Пиер, съосновател и главен изпълнителен директор на Glovo, споделя:** „Винаги е било ключово за дългосрочната ни стратегия да се фокусираме върху пазари, където виждаме ясни възможности да бъдем водещи и където можем да развиваме устойчив бизнес. Централна и Източна Европа е много важна част от този план. Регионът напълно е приел платформите за доставка при поискване и ние сме щастливи да засилим и увеличим нашето присъствие в държави, които продължават да показват огромен потенциал за развитие.“

**Никлас Остберг, главен изпълнителен директор и съосновател на Delivery Hero, споделя**: „Delivery Hero е развила ясен водещ бизнес модел на Балканския регион през последните няколко години. Въпреки това, с многото оперативни приоритети, които имаме в момента, вярваме че Glovo ще е в по-добра позиция да продължи да развива чудесни възможности за нашите потребители в региона.“

**- КРАЙ –**

**За Glovo**

Glovo е иновативно мобилно приложение за доставка на разнообразни стоки и една от водещите световни платформи за доставка. Основана в Барселона през 2015 г., компанията оперира в регионите на Европа, Близкия изток и Африка. Приложението свързва потребителите с ресторанти, вериги за хранителни стоки, аптеки и магазини, и също така включва категория „Друго“, която позволява на хората да поръчват всичко, което пожелаят в техния град.

За повече информация, моля посетете: <http://about.glovoapp.com/en/>

**За Delivery Hero**

Delivery Hero е водеща локална платформа за доставки в света, която оперира в повече от 50 държави в Азия, Европа, Латинска Америка, Близкия Изток и Северна Африка. Компанията започва с доставки на храна през 2011 г. и днес управлява собствена платформа за доставки в четири континента. Също така, Delivery Hero е водеща компания в сферата на бързите доставки (quick commerce) - следващото поколение на e-commerce, като цели да доставя хранителни стоки и стоки до дома до под един час, а често за 10-15 минути. Централата на компанията в Берлин, Германия, е листната на стоковата борса във Франкфурт от 2017 г., и става част от водещия индекс DAX (Deutscher Aktienindex) през 2020 г. За повече информация, моля посетете: [www.deliveryhero.com](http://www.deliveryhero.com)